SETปิดเช้าพุ่ง17จุด แวลู่ทะลักกว่า4หมื่นลบ. รับปัจจัยตปท. หลังคลายกังวลเทรดวอร์สหรัฐฯ-จีน
SETปิดเช้าพุ่ง17จุด แวลู่ทะลักกว่า4หมื่นลบ. รับปัจจัยตปท. หลังคลายกังวลเทรดวอร์สหรัฐฯ-จีน โดยดัชนีปิดตลาดเช้านี้ที่ระดับ 1,700.27 จุด เพิ่มขึ้น 16.67 จุด หรือ 0.99 จุด มูลค่าการซื้อขาย 4.4 หมื่นล้านบาท
19 มิ.ย. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,700.27 จุด เพิ่มขึ้น 16.67 จุด หรือ 0.99 จุด มูลค่าการซื้อขาย 4.4 หมื่นล้านบาท ขณะที่ดัชนีอุตสาหกรรมดาวโจนส์ เมื่อคืนนี้ (19 มิ.ย.62) ปิดที่ระดับ 26,465.54 จุด ปรับตัวเพิ่มขึ้น 353.01 จุด หรือ 1.35%
10 หุ้นดันดัชนีเช้านี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นไปมากตามตลาดหุ้นในภูมิภาคเอเชียที่ต่างบวกกันทั่วหน้า จากสงครามการค้าระหว่างสหรัฐฯและจีนที่ดูมีความหวังมากขึ้น และคาดหวังเชิงบวกว่าสหรัฐฯจะผ่อนคลายนโยบายการเงินหลังจากธนาคารกลางยุโรป (ECB) จะดำเนินนโยบายผ่อนคลาย
โดยแม้ว่าประเด็นสงครามการค้าจะดูดีขึ้น แต่นักลงทุนควรระวังความผันผวนด้วยที่อาจเกิดจากความคาดหวังธนาคารกลางสหรัฐฯ (เฟด) จะปรับลดอัตราดอกเบี้ย 2-3 ครั้งในรอบ 12 เดือนข้างหน้า เนื่องจากขณะนี้ยังไม่เห็นภาพในมุมมองของคณะกรรมการเฟด อีกทั้งภาพรวมเศรษฐกิจสหรัฐฯยังดี อาจไม่จำเป็นต้องลดดอกเบี้ย หากสหรัฐยังตรึงดอกเบี้ยอาจทำให้ตลาดฯผันผวน หรือเปลี่ยนความคาดหวัง ก็อาจทำให้มีแรงขายทำกำไรได้ อย่างไรก็ดี ต้องติดตามผลประชุมเฟดให้ชัดเจนก่อ อย่างไรก็ตาม ตลาดฯคาดว่าเฟดจะยังไม่ปรับลดอัตราดอกเบี้ยในการประชุมครั้งนี้
สำหรับแนวโน้มการลงทุนในช่วงบ่ายนี้ นายกิจพณ กล่าวว่า ตลาดฯอาจเกิดความผันผวนเมื่อดัชนีฯปรับขึ้นมาแถว 1,700 จุด แม้จะมีปัจจัยบวกจากต่างประเทศก็ตาม พร้อมให้แนวรับไว้ที่ 1,690 จุด ส่วนแนวต้าน 1,705-1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  1,952.23 ล้านบาท ปิดที่   48.00 บาท เพิ่มขึ้น  0.50 บาท
AOT     มูลค่าการซื้อขาย  1,690.80 ล้านบาท ปิดที่   68.75 บาท เพิ่มขึ้น  0.75 บาท
CPALL   มูลค่าการซื้อขาย  1,325.59 ล้านบาท ปิดที่   84.25 บาท ราคาไม่เปลี่ยนแปลง
TRUE    มูลค่าการซื้อขาย  1,288.24 ล้านบาท ปิดที่    5.55 บาท เพิ่มขึ้น  0.25 บาท
BTS     มูลค่าการซื้อขาย  1,251.60 ล้านบาท ปิดที่   12.00 บาท เพิ่มขึ้น  0.30 บาท